Benimaclet Conta | Casa dels taulells\nCasa dels taulells\nData: siglo XX\nAdreça: Carrer de Mistral, 37\nArquitectes: Fueron construidas por José Sanmartín Zarzo\nAquestes cases són famoses a Benimaclet, a causa de la pintoresca decoració de taulells que adornen les seues parets de forma molt cridanera.\nVan ser construïdes per José Sanmartín Zarzo, iaio de les actuals propietàries, fa al voltant de 80 anys. Amparo, una de les seues nétes, ens explica que José era un humil obrer, que treballava com el que avui seria un promotor-contractista. Recorden que era un fidel admirador de Gaudí i que li agradava molt l’arquitectura, malgrat que no va poder estudiar-la. Sembla ser que, com l’economia de l’època no li permetia una altra cosa, va anar recopilant restes de taulells de les obres que es feien a València i, així, va construir aquestes cases que, tenint una estructura normal per a l’època, presenten unes façanes molt peculiars tractant d’emular, en certa manera, un toc de l’arquitectura de Gaudí, brindant-li així un petit homenatge. Potser aquest afany es deguera al fet que José era un home que, malgrat no haver estudiat arquitectura, li agradava llegir i es relacionava amb el món cultural de Benimaclet. Escrivia poesia, era partícip de les obres de teatre que es feien al Casino Musical i tocava els platerets a la banda.\nLes cases es van destinar a ús d’habitatge. Amparo ens explica que, en realitzar reformes, ha respectat la façana ja que està protegida i per l’afecte que li té, pel simbolisme que se li atorga a Benimaclet. Als anys 70, es lloga el baix que fa cantonada, per a obrir un negoci de verdures i queviures: la Verduleria Jovani. La senyora Amparo, propietària del negoci, venia abans al mercat de Benimaclet, en una parada de fusta. Aquesta verduleria porta oberta en aquesta peculiar casa al voltant de quaranta anys.\nPedro Almodóvar va triar aquestes cases per a rodar part de la seua pel•lícula “La mala educació”, manifestant així la seua admiració per elles. A més, també és indicatiu de la seua importància simbòlica la seua aparició en diversos curts que es van presentar el 2011 i el 2013 en el concurs de curtmetratges de l’A.VV.\nLa “Patatera” Casa Pepa Nicolau


B Apartment in Vilnius Vilnius Lituània - Ofertes d'hotels amb els MILLORS DESCOMPTES EN LÍNIA\nAltres, Vilnius, Lituània - Veure al mapa\nMés informació sobre B Apartment in Vilnius\nSi el que està buscant és per un hotel ben situat a Vilnius, no busqui més enllà de B Apartment in Vilnius. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nB Apartment in Vilnius també ofereix moltes instal.lacions per enriquir la seva estada a Vilnius. A l'hotel s'hi pot gaudir d'unes comoditats de primera classe com express check-in/check-out, transport hotel/aeroport, habitació familiar, instal.lacions de barbacoa, servei de llançadora.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses sauna, jardí, per ajudar-vos a relaxar després d'un carregat dia a la ciutat. B Apartment in Vilnius és una elecció inteligents per a viatgers a Vilnius, i ofereix una estada relaxant i sense molèsties.


AMPA de l'Escola El Temple de Tortosa: de febrer 2013\nUn dia inoblidable per Cardó\nAvui hem anat a fer l'excursió per Cardó. Tot i que la vam avançar una mica per la previsió de bon temps que hi havia, ens hem trobat la boira i no l'hem pogut acabar per evitar acabar xops de dalt a baix, perquè al vessant de mar hi plovia...\nAixò no ha impedit que ens ho haguem passat molt bé, haguem après coses noves, sobre la història de l'entorn de la Vall de Cardó, el balneari i les ermites que l'envolten. Com la de sant Simeó, l'estilita.\nHem fet servir cordes per pujar i baixar, hem vist una cova, i com que ha sobrat temps hem fet una visita a l'assut que casi no es veu de tanta aigua com baixa pel riu.\nPublicat per ampatemple a 0:30\nExcursió del febrer. Cardó\nHeu caminat mai per la serra de Cardó? És molt a prop de casa i té moltíssimes coses interessants per descobrir! Ni us ho imagineu...\nEs tracta d'una excursió de dificultat mitjana - alta d’unes 6 hores de durada. Anirem en cotxe fins al punt\nde sortida: el balneari de Cardó. Porteu esmorzar i dinar. Si estem animats pujarem fins a la Creu de Santos (942 m) realitzant 10 km d’excursió i 690 m de desnivell.\nEns trobem el diumenge 17 de febrer de 2013 a les 9:00, a la plaça davant del col·legi amb els cotxes. Es prega puntualitat.\nLa tornada serà aproximadament sobre les 18:00.\nL’excursió es podrà anul·lar o modificar en cas de mal temps. En cas de dubtes, truqueu al telèfon: 699.70.94.27 (Mireia).\nExcursió recomanada per a xiquets/es a partir de 6 anys.\nUs farà falta calçat còmode, roba d’abric, esmorzar i dinar (ho portarem a la motxilla) i aigua.\nPublicat per ampatemple a 22:10\nAnul·lat Cross del Perelló 3/02/13\nEns acaben de passar l'avís que la competició de Cross que s'havia de disputar demà al municipi del Perelló, s'ha anul·lat a causa de les fortes ràfegues de vent que hi ha previstes per a demà al matí, que podrien posar en perill la integritat dels participants.\nJa s'informarà pels canals habituals de les informacions que es derivin d'aquest canvi.\nAprofitem per traslladar-vos l'avís de precaució que s'ha emès des de Protecció Civil de cara a limitar o anul·lar les activitats a l'aire lliure per a avui i demà a causa del vent. Tingueu coneixement i vigileu molt!\nPublicat per ampatemple a 20:35\nEtiquetes de comentaris: Avís, curs 2012-2013, esports


Els gegants | Turisme a Catalunya\nDesfilada de gegants a Sant Just Desvern. Fotografia: Cristian Atudoroae (Fotos Catalunya)\nUn element molt destacat en les festes locals de moltes poblacions catalanes són les desfilades dels gegants i capgrossos, unes figures de grans dimensions portats per persones. Representen arquetips populars, animals representatius o personatges històrics d'importància local, com per exemple els gegants de la ciutat de Barcelona que representen al rei Jaume I i la reina Violant d'Hongria. La tradició dels gegants està present en molts llocs d'Europa Occidental i Amèrica Llatina però és a Catalunya on ha adquirit una major importància.\nEls gegants són un costum que data de l'Edat Mitjana, amb origen en les processons del Corpus, on eren presents elements festius inspirats en la mitologia bíblica. Amb el temps han perdut la funció religiosa i s'han fet presents a les festes majors. Al segle XVI va aparèixer la figura femenina, la geganta, i més tard han aparegut els capgrossos.\nLa tradició dels gegants consisteix a fer desfilar diverses figures de diversos metres d'altura. El portador fa girar i ballar el gegant al so de la música i els tambors. A diferència dels gegants que són unes figures molt altes, creant un efecte solemne, els capgrossos (els capgrossos) són de menor altura i amb grans caps, el que genera un efecte més còmic. Les persones que porten els gegants o capgrossos es diuen geganters o bastaixos. Els grups (colles) de geganters reuneixen a part de portadors a músics i acompanyants.


Celebrem el millor dels boscos nevats dins de casa.\nImagina't un petit avet nevat a les muntanyes d'Alaska. I just sota, un grupet de llenya, ja seca i a punt per a escalfar les fredes nits. Què tal si et poguessis emportar a casa aquest esperit per a decorar el teu Nadal? Perquè en això exactament consisteix l'estil que hem anomenat Nadal Blanc, un estil on domina el fred i la neu, amb una gran presència de la naturalesa, dels elements del bosc, la molsa, la fusta, la frescor...\nPer aquesta raó els colors que dominen són el blanc, el verd sec i el gris, les textures d'escorça i els tocs metàl·lics que ens aporta l'or clar. Tampoc hauria de faltar alguna manta de pèl o de llana damunt del sofà. Pots jugar també amb altres materials, com a cistelles, vímet, cordes o objectes de llautó. L'objectiu és que creïs un espai molt natural i, malgrat el fred que es respiri, molt acollidor.\nAlguna cosa que t'ajudarà molt a donar aquesta atmosfera són les llums de microled, petits punts de llum que si a més tenen un temporitzador que les encengui i apagui suaument, donaran la sensació que està nevant. Serà la teva un Nadal Blanc?\nDe quin color serà el teu Nadal?\nNadal blanc, fred i seré.\nNadal en vermell, tendresa i tradició.


Color mostrat: Blanc/Blanc/Gris fred\nTeixit: Cos: 88 % polièster reciclat/12 % elastà. Elàstic: 57 % nylon, 29 % polièster reciclat, 14 % elastà. Vora inferior: 87 % nylon, 13 % elastà. Folre: 80 % polièster / 20 % elastà. Teixit de l'enconxat superior / teixit de l'enconxat posterior: 100 % polièster. Enconxat: 100 % poliuretà.


Ensenyant 636 de 739 Propietats - PAG 53/62\nXalet - Sant julia de loria (Juberri) , 420m2, 3 Habitacions, 1 Banys, Urbanització.\nTerreny urbà - Sant julia de loria , 1475m2.\nEdifici - Sant julia de loria , Superfície Construïda 1100m2.\nXalet - Sant julia de loria (Aixirivall) , Superfície Construïda 180m2, 436m2, 3 Habitacions, 1 Banys.\nVenda 284.850 €\nÀtic - Sant julia de loria (Aixirivall) , Superfície Construïda 109m2, 9m2, 3 Habitacions, 2 Banys,...\nTerreny urbà - Sant julia de loria (Aixirivall) , 1800m2.\nXalet - Sant julia de loria (Fontaneda) , 180m2, 3 Habitacions, 2 Banys, Urbanització.\nXalet - Sant julia de loria (Aixirivall) , Superfície Construïda 1200m2, 150m2, 6 Habitacions, 8...\nXalet - Sant julia de loria (Aixirivall) , Superfície Construïda 400m2, 15m2, 5 Habitacions, 2 Banys.\nPis - Sant julia de loria , Superfície Construïda 116m2, 6m2, 3 Habitacions, 2 Banys, Ascensor.\nPis - Sant julia de loria , Superfície Construïda 72m2, 2 Habitacions, 1 Banys, Ascensor.\nXalet - Sant julia de loria (Fontaneda) , Superfície Construïda 230m2, 195m2, 35m2, 3...


cal rèflex: 100 anys d'un mite\nNavegant com una desesperada després de tants dies sense fer-ho (tres dies, d'acord, però se m'han fet molt llargs), i per no cansar el personal amb històries de campanya, m'han vingut ganes de fer un homenatge a tot un mite, avui que se m'ha aparegut en forma d'anunci publicitari en un web perquè resulta que fa cent anys que es va inventar. Es tracta de la Nivea, la de tota la vida, la de capsa blava metàl·lica que, per cert, és un dels joguets favorits de la canalla de cal Rèflex, i no em pregunteu per què.\nJo no sóc dona ni de maquillatges ni de potingues, i l'única crema que coneix el meu cos és la Nivea. Aquesta i la seva versió Soft, que s'absorbeix més de pressa. Però a les mans, als braços i a la cara també, la de la capsa blava. Crec que mai podré oblidar la pell més preciosa de senyora que he vist a la meva vida: va ser a la piscina de Can Boix de Peramola, on als deu anys més o menys hi vam anar amb la meva germana i la meva mare a passar quatre dies de vacacions (les primeres vacacions com cal de la meva vida). Hi havia una senyora de 50 anys llargs, la recordo parant el sol amb una mena de camisa curta de dormir, amb tirants, de satí negre amb puntes. I quina pell! Brillant, morena, plena de salut. "Nivea, Nivea, només Nivea," assegurava. Em va impactar molt, aquella senyora, però no arribaré a tenir mai aquella pell. També he de dir que prenia el sol a tothora i sense parasol, una cosa que jo no he fet mai a la vida perquè se'm fa insuportable. A l'estiu sempre dic que semblo un gelat de nata i xocolata: les cames ben blanques i els braços i la cara ben morenos, perquè sí que és veritat que el sol m'agafa de seguida però no el puc suportar.\nI la Nivea serveix per a tot i per a tots. Diuen que va bé fins i tot per netejar les bambes blanques. I la nostra nena, que als pocs dies de néixer li van sortir plapes de pelleta seca, la doctora em va recomanar que oblidés totes les cremes específiques per a nadons i que al treure-la de la banyera, amb la pell encara humida, li fes una bona embetumada de Nivea. La Maria a dia d'avui té una pell fabulosa (i a sobre la paia és més morena que jo). Doncs res, que per molts anys més puguem tenir Nivea a casa!\nEtiquetes de comentaris: Nivea, records\nOstres, una altra coincidència!! Sembla que l'hagi escrit jo aquesta entrada!!! Creia que era l'única persona que no es gastava milionades en cremes de bellesa i sempre anava amb la seva capseta blava, fins i tot quan vaig de travessa per la muntanya. Al matí, no sóc persona fins que no m'he empastifat bé la cara amb Nivea. Em tiba tot! Ja em pots donar qualsevol altra crema que cap, cap hidrata com aquesta.\nA moltes els agradaria tenir la meva pell. HEHE. A vegades em demanen quina crema utilitzo i quan dic la Nivea de tota la vida motes arrufen el nas.\nAh, i això de les bambes, sabates i cuirs és totalment cert! Funciona!\n19 de maig de 2011 a les 16:56\nEm passa el mateix quan em llevo!! Fins que no m'he posat la Nivea em noto la pell seca com una mala cosa i em fa estar de mala lluna i tot! I a la bossa sempre n'hi porto una capseta. Que en va, de bé. I jo tampoc em queixo gens de la meva pell. Justament la comadrona, ara quan va néixer la Maria, me'n va fer el comentari: nena, em va dir, tens una pell de primera categoria, perquè té mèrit que amb dos embarassos tan seguits no em va sortir ni una trista estria. NIVEA per sempre, tu!\n19 de maig de 2011 a les 17:18\nTres dies sense internet i goita què ens passa. Encara que ho vulgueu dissimular, darrere d'aquesta eficàcia de la Nivea d'aquest pragmatisme tan ben aconseguit de la crema, s'amaga un atac de nostàlgia.\nNo puc deixar de reconèixer, però, la vostra constància. Jo (i el 84,5% de tots els homes que vam néixer al segle XX) seria incapaç de posar-me la cremeta dels collons cada dia. Per pura mandra. No hi ha cap estudi de 12.999 euros sobre això?\n19 de maig de 2011 a les 20:25


Neix un nou programa divulgatiu del peix de llotja i la cuina de la Costa Brava - Empordà\nNeix un nou programa divulgatiu del peix de llotja i la cuina de la Costa Brava\nEl projecte ha estat impulsat per les onze confraries de pescadors\nEMPORDÀ.INFO 28.09.2020 | 19:16\nLa primera temporada centra el seu fil conductor en les 11 confraries de la Costa Brava GALP Costa Brava\nLa primera temporada centra el seu fil conductor en les 11 confraries de la Costa Brava\nLa consellera d'Agricultura, Ramaderia, Pesca i Alimentació, Teresa Jordà, divendres va presidir la presentació del programa televisiu La Mar de Bé, que servirà per divulgar el peix de llotja i la cuina de la Costa Brava. El projecte ha estat impulsat per les onze confraries de pescadors de la Costa Brava, administracions locals, empreses i entitats del sector pesquer i el Grup d'Acció Local Pesquer (GALP).\nL'àmbit territorial del GALP Costa Brava abasta 3.611,90 km2, amb una població de 171.936 habitants, que integren els municipis pesquers de Cadaqués, Llançà, El Port de la Selva, Roses, l'Escala, l'Estartit, Palamós, Tossa de Mar, Lloret de Mar, Sant Feliu de Guíxols i Blanes. El Grup és l'encarregat de dinamitzar el territori d'àmbit pesquer realitzant millores amb l'aprovació de diferents projectes que s'adeqüen als objectius de la seva estratègia de desenvolupament local (EDLP), treballant amb un model de gestió que permet centrar les actuacions i els recursos en les prioritats definides pel mateix territori.\nEl món de la pesca i, concretament, l'ofici de pescador i el seu producte, pateix un important grau de desconeixement entre la societat. El consumidor de peix va envellint i provoca una davallada de la cultura pesquera: ignorància de les espècies autòctones i desconeixença de les receptes de peix i marisc. Els professionals del peix volen capgirar la situació explicant-se i donant a conèixer el seu ofici i el seu producte d'alt valor gurmet i nutricional.\nPer fer-ho, han creat La Mar de Bé, un programa divulgatiu i divertit sobre el peix de llotja que busca donar prestigi al peix, al pescador i oferir una visió optimista de l'ofici i la seva riquesa cultural. L'objectiu és reivindicar l'ofici de pescador; donar suport al consum del peix de llotja al nostre territori; acostar el públic a la mar mitjançant la divulgació de coneixements de diferents àmbits com la gastronomia, la nutrició, la ciència, l'economia i el turisme; mostrar altres maneres originals i diferents de cuinar el peix i donar a conèixer espècies autòctones per incentivar el consum de peixos desconeguts.\nCada programa de La Mar de Bé consta de tres parts que tracten qüestions informatives i, també, de divulgació i entreteniment: una entrevista a una persona destacable del món de la pesca, un vídeo recepta de peix i marisc de llotja i un testimoni d'un expert o una experta en diversos àmbits relacionats amb el mar. El programa, que consta d'un total d'onze capítols amb una durada d'entre 15-20 minuts, està conduït per Quim Casellas, xef de l'Hotel Restaurant Casamar a Llafranc, guardonat amb una estrella Michelin. En Quim és un gran defensor del producte local i un bon comunicador capaç de connectar amb tots els públics, des d'infants fins a professionals, per transmetre la importància i la rellevància de l'ofici de pescador i del producte fresc i de qualitat.\nCada dimecres, des del 9 de setembre, s'estrena un nou capítol a la web www.lamardebe.net on ja s'hi pot trobar els primers capítols del programa, que també s'emet cada dimecres al Canal 10 L'Escala (21h). Pròximament es podrà veure la recopilació dels programes a La Xarxa de Televisions Locals.\nEl rodatge, que va començar el mes de juny, s'ha realitzat a l'Hotel Casamar de Llafranc i al vaixell de pesca Gloriamar Dos, un vaixell reconvertit en museu ubicat al port de Roses.\nLa Mar de Bé compta amb un important teixit de col·laboradors, impulsors, pescadors i especialistes que han volgut intervenir aportant valor afegit i qualitat a un projecte de gran interès per al territori en diversos sentits: cultural, econòmic, tradicional, històric...\nEls impulsors de La Mar de Bé són les 11 confraries de pescadors de la Costa Brava, administracions locals, empreses i entitats del sector pesquer, socis del Grup d'Acció Local Pesquer (GALP) Costa Brava: Ajuntament de Llançà, Ajuntament de Roses, Ajuntament de l'Escala, Confraria de Pescadors de Roses, Confraria de Pescadors de Blanes, Confraries de Pescadors de l'Escala, Confraria de Pescadors de l'Estartit, Confraria de Pescadors de Palamós, Confraria de Pescadors del Port de Llançà, Estació Nàutica de Roses – Cap de Creus, Federació Territorial de Confraries de Girona, Fundació Promediterrania, IRTA – Institut de Recerca i Tecnologia Agroalimentària i Pescadors de Roses, SL.\nLa Mar de Bé també ha tingut suport científic del Museu de la Pesca de Palamós, el Campus de l'Alimentació i Gastronomia de la UdG, la Càtedra d'Estudis Marítims, d'Oceans i Salut, la Càtedra del Vi i l'Oli i la Càtedra de Gastronomia, totes de la UdG.\nLa primera temporada de La Mar de Bé centra el seu fil conductor en les 11 confraries de pescadors de la Costa Brava. El programa fa un recorregut pels 11 municipis pesquers (Roses, Llançà, L'Escala, Blanes, L'Estartit, Palamós, El Port de la Selva, Cadaqués, Sant Feliu de Guíxols, Tossa de Mar i Lloret de Mar) i en destaca les seves espècies més significatives explicant-ne les seves característiques, la forma de captura i l'elaboració culinària.\nLes marques de moda sostenible creixen un 23% en l'últim any .


Sant Vicenç escull a què destinar 30.000 euros del pressupost\nEls diners s'invertiran en el Parc dels Gabrielistes\nDijous, 26 Maig 2016 12:03\nUn procés participatiu, que es va iniciar el novembre passat al Consell de Vila, ha donat la veu als santvicentins perquè escullin quina és l'actuació prioritària a la qual s'ha de destinar una part del pressupost municipal. Del 22 de febrer al 10 de març es va celebrar la votació popular entre les quatre propostes finalistes, de les quals el condicionament del parc dels Germans Gabrielistes fou la que va obtenir més vots.\nAl projecte guanyador es destinaran 30.000 euros, per a fer-hi espais més segurs i construir-hi camins per a travessar-lo.\nA més a més, l'Ajuntament també va organitzar el passat 16 de març un taller participatiu perquè la ciutadania fes propostes sobre la fauna, la flora, el manteniment i els usos futurs del parc dels Germans Gabrielistes.\nDurant el taller es van recollir un total de 21 aportacions i, un cop valorada la seva viabilitat tècnica i econòmica, la majoria de les propostes, concretament fins a 18, han estat incorporades a l'avantprojecte de millora del parc.


Empresa | Rubio Gestión Integral · Més de 30 anys assessorant empresaris i particulars\nA RGI hem creat un equip dedicat a tu.\nUn equip de professionals que posen a la teva disposició la seva experiència en l’àmbit legal i empresarial, per ajudar-te a trobar la millor solució en tot moment.\nSolucions jurídiques i de gestió per a empreses i per a persones que, com tu, busquen la seva tranquil·litat a través d’un servei clar, directe i eficaç que abasta des de l’assessorament i asistència legal, fins la gestió administrativa de les grans àrees empresarials. Perquè tu triïs què fer amb la resta.\nLa nostra signatura és el resultat de la unió d’un grup de professionals experts en les diferents àrees jurídiques i administratives, en l’assessorament empresarial i solucions per autònoms, amb una nova forma d’entendre la gestió i una filosofia comuna derivada del gust per les coses ben fetes.\nA RGI ens agrada connectar amb els nostres clients, i això ens fa diferents. Per a això, hem dissenyat metodologies de treball que fomenten la comunicació continuada, la velocitat de resposta i el dinamisme profesional adaptant-nos a les noves tecnologies i amb un servei de missatgeria a domicili per a empreses.\nMenys cost, Més qualitat\nTrobem solucions a la teva mida en tots els sentits. Creiem que un servei professional de qualitat ha d’estar a l’abast de tothom, i per això oferim diferents modalitats de pressupostos a empreses i autònoms fixant una quota al mes, fixa o variable.\nA RGI treballem per aconseguir la teva traquilitat. En equip.


1: Viatgers del temps - Recerca en Accio\n1: Viatgers del temps\n22 novembre 2010 | Post de projecte\nTot i que avui en dia la física ha descartat la possibilitat de viatjar en el temps, no en feu cas. Sí que és possible. De fet, si ens seguiu, esteu a punt de començar aquest viatge… Benvinguts!\nLa recerca paleontològica, l’estudi de la vida del passat i dels mecanismes que han generat el procés que anomenem evolució, és un autèntic viatge al passat. Reconstruir el passat a partir dels rastres i traces que ens han deixat els organismes extingits és una de les possibilitats que ens ofereix la paleontologia.\nPerò això no és tot. També podem viatjar al futur usant les claus que ens dóna el coneixement sobre el passat. Enfocar correctament molts dels problemes que l’home té avui dia, es pot fer, només, coneguin el passat.\nEls investigadors de l’Institut Català de Paleontologia (ICP) som, doncs, els autèntics viatgers del temps, i us volem convidar a seguir aquesta aventura amb nosaltres.\nLa recerca és la nau que ens permet fer aquest viatge\nI a l’ICP la fonamentem sobre dos pilars fonamentals: l’extraordinari registre fòssil català (únic al continent europeu) i aquells projectes d’especial interès, a la frontera de la biologia i geologia, que creiem que ens poden donar claus determinants per esbrinar com ha funcionat la vida al llarg del temps. A l’ICP tenim una filosofia de recerca molt definida: treballar en projectes concrets amb objectius clars, defugint la dispersió, la generalitat i la paleontologia purament tipològica.\nEstem convençuts que només així obtindrem bons resultats. Ara bé, també deixem un espai a la imaginació, a la inspiració, a la troballa somniada, però aparentment impossible. És doncs a través de cinc àrees de recerca que hem estructurat el nostre centre, i és a través d’elles que farem aquest viatge en el temps.\nLa paleobiologia, fonamentada en una nova i innovadora tècnica, la paleohistologia -recolzada pels corpus teòrics de disciplines biològiques com l’ecologia, la fisiologia, la dinàmica de poblacions-, que ens permeten inferir la biologia de les espècies extingides i apropar-nos al fenomen que Darwin va anomenar “el gran misteri dels misteris: l’aparició de noves espècies sobre la terra”, l’evolució.\nLes faunes del Mesozoic ens endinsen en una de les èpoques més fascinants de la història de la vida. L’origen, evolució i extinció dels dinosaures, rèptils, molts d’ells gegants amb hàbits locomotors i reproductius fascinants, que investiguen els membres d’aquest grup. Us invitem a passejar-vos per un paisatge imaginari d’aquell temps.\nLes faunes del Neogen i quaternari estudien la biodiversitat de les faunes de vertebrats dels darrers 23 milions d’anys de la història de la vida i la influència que els canvis climàtics i astronòmics han tingut en elles. El registre fòssil català, i en general Ibèric, és una matèria primera d’excepcional riquesa i interès.\nLa paleoprimatologia i la paleontologia humana és una àrea de recerca que combina, un extraordinari interès, encara que només sigui pel fet que investiguem els nostres orígens com espècie biològica, amb l’abundància del registre fòssil català, el més ric del continent europeu, amb diferència. Sense anar més lluny, el Vallès-Penedès és la regió de tot Euràsia on s’han trobat dos dels esquelets d’homínids més complets que es coneixen, i que fan del nostre registre fòssil el més adequat on estudiar l’origen i primera diversificació del grup compost pels grans simis i els humans.\nFinalment, a l’àrea de paleontologia virtual, podem observar els fòssils des d’una perspectiva fins fa poc impossible. La tomografia computeritzada és l’eina més potent per veure estructures internes en tres dimensions i amb un grau de resolució extraordinari, fins ara amagades a la mirada dels paleontòlegs. Aquesta tècnica ens està proporcionant informació molt valuosa, que ens està fent canviar, en molts casos, la visió que teníem d’organismes del passat.\nPer tant, si us apassiona la descoberta del passat, comenceu aquest viatge de la mà de l’ICP i veureu com viatjar en el temps, sí que és possible.\nBenvinguts a la recerca paleontològica, benvinguts a l’ICP!\n2: Desenterrant dinosaures\n3: Bones notícies\n5 : Temps al temps\n4: Trobem una tíbia de dinosaure\n6: La hiena gegant de Terrassa\n7: Myotragus, la peculiar cabra nana de Mallorca\n8: LLegint els “anells” de creixement dels ossos\n9: Les peculiaritats de les illes\n10: Un cervell realment petit\n11: Fòssils de carn i ossos\n12: Sobre els noms dels fòssils\n13: La paleontologia virtual\n14: L’ajuda del làser\n15: Enginyeria i Paleontologia


Avui és dilluns de carnaval, ocasió per recordar d'on prové aquesta paraula. Segons el Diccionari català-valencià-balear, l'origen és el mot castellà carnaval. En canvi, Corominas, al Diccionari etimològic i complementari de la llengua catalana, diu que ve de l'italià carnevale, mot que al seu torn deriva de l'antic carnelevare (compost de carne i levare "llevar").\nAmb un sentit semblant, el fet de deixar de menjar carn, trobem el mot carnestoltes, procedent també del llatí carnes tollitas ("carns llevades").\nDimecres comença la quaresma, mot que prové de quadragesima ("quarantena", en referència als quaranta dies que dura aquest període litúrgic previ a la pasqua).\nPublicat per Antoni Grau Verdú a 12:11 0 comentaris


Tres detinguts a Ca n'Anglada i tres accidents amb alcoholèmia\nTres detinguts a Ca n’Anglada i tres accidents amb alcoholèmia\n27 d'agost de 2018 13 de gener de 2019 elTeuDiari Redacció successos, Terrassa1 comment\nTres persones detingudes per un robatori amb força en un pis de Ca n’Anglada\nA les 23.53 hores del mateix diumenge, un ciutadà va informar la Policia Municipal que dos joves accedien a un pis del carrer de Sant Crispí fent escalament a través d’una màquina d’aire condicionat, indicant que un d’ells ajudava a pujar a l’altre i, mentrestant, vigilava al carrer. Al lloc es van personar diverses dotacions de la policia municipal, que van ser informades pels testimonis del pis on es trobaven els presumptes lladres, els quals havien accedit al pis a través de la balconada, on van forçar la finestra. Els agents van identificar i detenir tres persones a l’interior de l’habitatge per un robatori amb força. Es va localitzar el propietari, que es trobava fora de Terrassa per motius laborals.\nTres accidents de trànsit amb alcoholèmies positives\nEl servei d’emergències 112 va informar la Policia Municipal d’un accident de trànsit al carrer de Galileu amb la plaça de Freixa i Argemí, divendres a les 19.19 hores. La patrulla que es va personar al lloc va realitzar la prova d’alcoholèmia als conductors dels vehicles implicats, donant positiu, amb 0,74 mg/l, la persona que conduïa el turisme que no va respectar el senyal de cediu el pas a la plaça de Freixa i Argemí. Aquesta persona serà investigada per un presumpte delicte contra la seguretat del trànsit.\nA les 03.37 hores del diumenge, d’altra banda, el servei d’emergències 112 va informar la Policia Municipal d’un altre accident de trànsit per encalç a l’avinguda del Tèxtil, a l’alçada del Parc Vallès. La patrulla que es va personar al lloc, va observar que un dels conductors presentava signes evidents de trobar-se sota els efectes de begudes alcohòliques i li va realitzar la prova d’alcoholèmia, donant un resultat positiu de 0.78 mg/l. A més, en consultar les dades d’aquesta persona, es va esbrinar que tenia una suspensió temporal del permís de conduir ordenat per un jutjat de Terrassa, fet pel qual va ser detingut per un presumpte delicte contra la seguretat del trànsit.\nLa Policia Municipal va acudir al lloc d’un altre accident de trànsit que es va produir al carrer de Ramon y Cajal, diumenge a les 07.22. El conductor del vehicle va donar positiu en les proves d’alcoholèmia amb 0.78 mg/l. Segons els primers indicis, la col·lisió es va produir quan el turisme, en accedir a la rotonda de les Glòries Catalanes, va xocar amb el voral de la rotonda i va impactar amb la vorera de l’altra banda, quedant immobilitzat amb les quatre rodes rebentades, a causa d’un possible excés de velocitat i a la intoxicació etílica. Una persona que viatjava com a acompanyant al vehicle sinistrat va haver de ser atesa per una ambulància al lloc de l’accident, no sent necessari el seu trasllat a cap centre hospitalari. El conductor serà investigat per un presumpte delicte contra la seguretat del trànsit.\nLa Policia Municipal va detectar, d’altra banda, una altra dona que conduïa sota els efectes de l’alcohol per l’avinguda de les Glòries Catalanes, davant de les instal·lacions policials, al voltant de les 5.00 hores de diumenge. La conductora va ser sancionada en donar un resultat positiu de 0.38 mg/l. a les proves d’alcoholèmia.\nAprofiten el forat al vidre, roben per segona vegada i són detinguts\nTagged: accident alcoholemia positiva ca n 'anglada detinguts policia municipal succesos Terrassa\nLa cursa Popular de Matadepera està a punt d’arribar\nRetroenllaç: Aprofiten el forat al vidre, roben per segona vegada i són detinguts


Un sisme de 4,6 graus a França es percep al Pirineu català sense causar danys - FÒRUM.ad\nOn: 29/04/14 14:46\nUn terratrèmol de 4,6 graus en l’escala de Richter ha afectat aquest dimarts al matí tota l’àrea central dels Pirineus. L’epicentre s’ha localitzat a prop de la ciutat de Lorda, al departament francès dels Alts Pirineus, i s’ha percebut també a Catalunya, especialment a la Val d’Aran, el Pallars Sobirà i l’Alta Ribagorça.\nEl sisme s’ha produït quan passaven tres minuts de les nou del matí, d’acord amb la informació facilitada per l’Institut Geològic de Catalunya (IGC), i ha estat seguit per una rèplica de 3,6 graus. Només hi ha hagut tres trucades al telèfon d’emergències 112 i no hi ha constància que s’hagin produït danys.\nDes del Centre de Coordinació Operativa de Catalunya (CECAT) s’han activat els protocols interns per tal de comprovar les trucades de la població des dels municipis on es podria haver percebut el sisme\nPrevious Post: Alerta sanitària sobre les Tires Reactives Accu-Chek Compact\nNext Post: DA amb més intenció de vot i Bartumeu el més ben valorat


Esports - El conjunt SantCu-ASDI es presenta en societat\nEl conjunt SantCu-ASDI es presenta en societat\nel 9/oct/10 Mireia Puente / Pedro Miserachs Futbol PDF\nMés d'un miler de santcugatencs han sigut testimonis de la presentació de l'equip de futbol creat entre el Sant Cugat Esport FC i l' Associació Pro-Disminuïts Psíquics i Físics de Sant Cugat (ASDI). El conjunt, que està en funcionament des del mes de juny, posa de manifest la vessant més solidària i integradora de l'entitat vermell-i-negra. Durant l'acte de presentació, on també han desfilat els 33 equips restants del club, el president de la Federació Catalana de Futbol, Jordi Casals, ha recordat a l'Ajuntament la necessitat que té el SantCu d'un altre camp de futbol, per tal que els jugadors vermells-i-negres puguin practicar de la millor manera possible l'esport que més els agrada. Mira aquest reportatge a Cugat tv\nUna ZEM Jaume Tubau més plena que mai ha vist com els 34 conjunts que formen el club vermell-i-negre desfilaven per la gespa del camp. En l'acte de la presentació més solidària de l'entitat s'ha presentat oficialment l'equip SantCu-ASDI. Un equip que durant el primer any, no disputarà cap lliga i seran els entrenaments i els amistosos la seva activitat principal. El president del Sant Cugat Esport, Llorenç Santasusagna, es mostra molt satisfet de la tasca que s'està desenvolupant des del club.\nAmb aquesta presentació volem transmetre el que fa el club, tant en temes esportius com solidaris. Volem seguir treballant en aquesta línia.\nLa desfilada dels conjunts ha anat acompanyada de petits fragments interpretatius com la hissada de bandera o la 'Carta al futur'. Un dels moments més emotius per això, l'ha protagonitzat el president Honorífic, Àlex Barberà, quan juntament amb un jugador del SantCu s'han fet passar per avi i nét per donar pas amb la seva interpretació a l'inici de l'acte. Després de l'espectacle viscut aquest vespre a la ZEM Jaume Tubau, l'Alcalde, Lluís Recoder, ha expressat a Cugat.cat que el SantCu és un club molt gran.\nHem pogut veure un gran espectacle carregat de simbologia i valors. Ho fan molt bé, i per això, el SantCu és un gran club.\nEl president de la Federació Catalana de Futbol, Jordi Casals, que també ha assistit a l'acte, ha assegurat que el Sant Cugat Esport és una entitat que està fent la feina ben feta.\nAixò és una presentació espectacular d'una entitat que està fent la feina ben feta. Una feina d'integració, d'acollida i de formació de la base.\nCasals ha aprofitat l'acte de presentació per reclamar una altra instal·lació de futbol pel Sant Cugat Esport, i és que, tal com ha afirmat el president del futbol català, amb 34 equips i més de 500 jugadors la ZEM Jaume Tubau està col·lapsada.


Salut anuncia que a la residència de Tremp ja no hi ha cap usuari amb coronavirus\nAra bé, sis persones infectades continuen a l'Hospital Comarcal del municipi, i un està a Guissona\nper Júlia Navarro / ACN diumenge, 20 de desembre 2020 - 18:50h\nA la residència de Tremp ja no hi ha cap usuari amb coronavirus, segons Salut | Catalunya Diari\nAquest diumenge han acabat l'aïllament els 10 darrers residents amb Covid-19 que quedaven a la Residència Fiella de Tremp. D'aquesta manera i segons les dades facilitades per Salut, al centre ja no hi ha cap usuari amb coronavirus. Tot i això, a l'Hospital Comarcal de Tremp encara hi ha 6 usuaris positius i també n'hi ha un més a Guissona.\nPel que fa a la xifra de treballadors afectats pel virus actualment n'hi ha 30, un menys que dissabte. El brot de Covid-19 que es va detectar al centre ara fa un mes ha causat 60 morts d'un total de 143 residents. Així mateix, aquest divendres van començar les visites de familiars als usuaris del centre, ja que la residència ja té la categoria taronja.\nEl fort brot de coronavirus deixa 60 morts a la residència de Tremp\nRecordem que dissabte mateix el departament de Salut va informar d'una nova mort a la mencionada residència, que es convertia en la víctima mortal número 60, des que es va declarar el brot al centre, ara fa un mes. En concret, en les dades del departament s'informava d'un total de 17 residents infectats, del dels quals han acabat avui la quarantena obligatòria, i 31 treballadors que també havien donat positiu a les proves de Covid-19.\nSalut vacunarà primer els col·lectius vulnerables, com els de les residències\nAquest dissabte, la consellera Alba Vergés s'ha referit a la campanya de vacunació a Catalunya, que començarà només arribar les primeres dosis. En una intervenció a Catalunya Ràdio, la titular de Salut ha defensat que la vacuna és «segura», i que el fet de poder tenir-la en tan poc temps és «un gran èxit». No ha sabut dir qui serà la primera persona a rebre la vacuna a Catalunya, però s'ha limitat a assenyalar que els col·lectius vulnerables com les persones de les residències tindran un tracte «prioritari».\nPel que fa a la desitjada immunitat de grup, la consellera no ha pogut donar una data concreta o aproximada, però ha insistit que l'objectiu és que sigui una realitat «tan ràpid com es pugui». «Començarem el primer dia, sí. Si les vacunes arriben el 27, començarem aquest dia», ha assegurat Vergés. A més a més, ha reconegut que és normal «que la gent tingui dubtes» sobre la vacuna, però ha destacat que hi haurà molta informació al respecte.\nSalut Malaltia Alerta Sanitària Pallars


Catedral de Salzburg - Viquipèdia, l'enciclopèdia lliure\nRupert de Salzburg\nCatedral catòlica, església parroquial catòlica, indret històric i bé cultural\nEntitat territorial administrativa Salzburg (Àustria) i Ecclesiastical province of Salzburg (en)\n47° 47′ 52″ N, 13° 02′ 49″ E / 47.7978°N,13.0469°E / 47.7978; 13.0469Coord.: 47° 47′ 52″ N, 13° 02′ 49″ E / 47.7978°N,13.0469°E / 47.7978; 13.0469\nPipe organs of Salzburg Cathedral (en)\nRoman Catholic Archdiocese of Salzburg (en)\nLa Catedral de Salzburg està ubicada al centre de la ciutat de Salzburg (Àustria) i representa és un dels millors exemples d'església barroca del Nord dels Alps).\nLa primera catedral de Salzburg fou consagrada l'any 774 pel bisbe Virgili. Al llarg dels anys següents, aquest edifici fou ampliat successivament, reconstruït, desvalisat i saquejat. Durant l'incendi de 1598, l'arquebisbe regent ordenà no apagar les flames, ja que planejava una construcció més bella.\nImpressionat per les esglésies barroques de Roma, volia construir quelcom similar al Nord dels Alps, en la seva ciutat, pel que l'incendi resultà convenient pels seus objectius. Ordenà enderrocar per complet les restes de la catedral incendiada i encarregà una nova construcció a l'arquitecte Santino Solari, el qual la començà el 1614.\nLa catedral es consagrà el 1628, malgrat que fins més de trenta anys després no s'acabà la torre de la façana. El resultat fou una catedral amb espai per a més de 10.000 creients, un nombre superior al de persones que vivien per aquell temps a Salzburg. La construcció, en estil barroc, és senzilla i té clares divisions, a excepció de la façana, subdividida en dues torres. Així i tot no resulta recarregada i si nota clarament la influència del llenguatge figuratiu de les esglésies romanes.\nLes torres es troben lleugerament avançades respecte a la façana i porten als creients directament a un pòrtic amb tres portes de bronze, realitzades per artistes del segle xx, que mostren les tres virtuts teologals: fe, esperança i caritat. A l'interior destaca la cúpula octogonal, les quals finestres deixen passar la llum, que il·lumina tot el creuer.\nEn suggestiu contrast, la nau central amb voltes tota ella roman en penombra a causa d'una il·luminació indirecta. Les capelles laterals estan unides entre si mitjançant corredors, el que crea la impressió d'una nau lateral. La decoració en estuc de la cúpula i la volta li confereix un efecte solemne. Les peces d'estuc emmarquen les imatges del sostre i les parets, que representen escenes de les vides de Jesús, Maria i Sant Francesc.\nLes imatges de la cúpula mostren escenes de l'Antic Testament, i les de les petxines, als quatre Evangelistes. La planta del cor i la nau té forma de trebol, el que la caracteritza com un magnífic exemple de construcció equilibrada i harmònica, pel que des de la seva construcció ha estat un dels millors exemples d'església barroca al nord dels Alps.\nLa catedral vista des del castell\nRetaule de la Verge de les Neus\nRetaule de l'altar major\nFrescs del creuer de’n Donato Mascagni\nDetall del retaule de la capella de Santa Anna\nCantó de la façana de la catedral\nPlaça lateral de la catedral\nRetaule del Santíssim Sagrament del creuer nord (Miracle de la Porciúncula) de Donato Mascagni\nA Wikimedia Commons hi ha contingut multimèdia relatiu a: Catedral de Salzburg\nh.f.ullmann 1000 Lugares Sagrados, pags. 111-12 (ISBN 978-3-8331-5482-9)\nObtingut de «https://ca.wikipedia.org/w/index.php?title=Catedral_de_Salzburg&oldid=26582502»\nLa pàgina va ser modificada per darrera vegada el 9 març 2021 a les 12:44.


Maloku, Abeledo i Cuenca, pendents de sortir a punt de l'inici de la Lliga\nElvir Maloku, durant un entrenament aquesta pretemporada.\nCap dels tres jugadors compta per a un Nàstic que, de moment, no ha estat capaç de trobar-los una destinació\nActualitzada 22/08/2019 a les 09:59\nPedro Martín ha omplert d’il·lusió i de ganes a l’afició d’un Gimnàstic de Tarragona que, poc a poc, es va enganxant a un equip que està a punt d’acabar de perfilar la seva plantilla. El davanter ha generat moltes esperances, però encara manca una tasca, de vegades, més complicada que la dels fitxatges, com és la de les sortides. En aquest sentit, resten tres carpetes obertes: Elvir Maloku, Nacho Abeledo i Rodrigo Cuenca.\nDes del club grana no tenen cap mena de dubte que aconseguiran trobar sortida a tots aquests futbolistes. És complicat, ja que tenen contracte en vigor, perquè el futbolista sempre vol aconseguir, com és normal, el millor tracte, tant en la vessant econòmica com en l’esportiva. El club propietari, en aquest cas el Nàstic, ha d’intentar perdre els mínims diners que sigui possible i, a banda, entra un tercer actor, que és l’equip en el qual acabarà jugant el futbolista. Aquest, mai vol pagar un traspàs i necessita que el jugador hagi cobrat el màxim possible en el club d’origen per fer la mínima despesa que pugui. Es tracta d’una lluita d’interessos en la qual tothom en vol sortir beneficiat.\nEls tres casos són diferents i, per tant, el Nàstic no vol fer cap pas en fals. En principi, Abeledo era dubte, però sembla que el Nàstic no vol comptar amb ell. Si s’acabés quedant, no seria tampoc un gran problema per a l’entitat tarragonina, la qual el va contractar de l’Atlético Malagueño la passada temporada amb la il·lusió d’haver fitxat una nova estrella, però sembla que no va ser així.\nEl jugador andalús mai va tenir la continuïtat desitjada i va marxar al Deportivo Fabril, amb el qual no va poder evitar el descens a Tercera Divisió. Abeledo ha estat utilitzat fins i tot de lateral esquerre durant la pretemporada, tot i ser extrem, i les sensacions no han estat negatives.\nElvir Maloku no compta de totes totes per Xavi Bartolo. L’atacant va arribar durant l’estiu del 2016 i mai ha acabat de trobar el seu lloc a Tarragona. Les cessions que ha protagonitzat a equips de l’estranger tampoc han estat gens productives i, per tant, el club ha decidit prescindir dels seus serveis. El jugador, amb un any de contracte, marxarà a l’estranger per a continuar amb la seva carrera. Ara, manca posar dia i hora al seu adéu.\nFinalment, apareix Rodrigo Cuenca, un dels casos més estranys que es recorden en les darreres temporades al Gimnàstic de Tarragona. Aquest davanter va arribar l’estiu passat procedent de l’Atlético Baleares i va signar per quatre temporades. En condicions normals, un contracte tan llarg significa confiança total, però no va ser així. Va jugar la passada campanya a dos equips diferents i tampoc va quallar. El club se’l vol treure del damunt, però no és tan senzill, ja que el futbolista no té la intenció de regalar la seva marxa. L’Atlético Baleares s’hauria interessat en ell però, de moment, Cuenca continua entrenant amb la samarreta grana.\nComenta el contingut : Maloku, Abeledo i Cuenca, pendents de sortir a punt de l'inici de la Lliga


Página de Imma - Espurna\nMujerOlesa de Montserrat (Baix llobregat)España Compartir en Facebook\nEntrades (3)Grups (5) Apps de Imma (1) Las amistades de Imma\nVeure tots Astronomia\nCargando fuente\tGrups de Imma\n35 membres Jornades i formacions Es…\nPágina de Imma\nImma aún no ha recibido ningún regalo\nEnviar un regalo a Imma\nExperiència a nivell de primària.\nUs faig arribar un enigma d'en Albert Einstein.Fa molt i molt anys, el senyor Albert Eintein es va trobar amb un amic quan passejava pels carrers de Berna. Contents, es van saludar efusivament i l’amic li va explicar que tenia tres filles. - A si? -digué Einstein sorprès- i quines edats tenen? - Mira Albert -contestà l’amic- si multipliques l’edat de les tres el resultat és 36. - Caram -continuà Einstein- això que m’expliques no ho puc resoldre pas. M’hauries de donar una altra pista. - Doncs mira quina casualitat -respongué l’amic- resulta que si sumes les tres edats el resultat és exactament el número de la casa que tenim al davant! Albert Einstein mirà a l’altra banda del carrer i contemplà durant uns segons el número d’aquella casa. Amb una mà es pentinà el bigoti i, tornant-se a girar cap al seu amic, digué: - Ho sento, però amb la informació que m’has donat em resulta impossible d’endevinar-ho; m’hauries de dir alguna cosa més. - D’acord, d’acord, -continuà l’amic satisfet al comprovar que el geni que tenia al davant no se’n sortia-, et donaré la última pista. Escolta bé: de les tres filles que tinc, la gran toca el piano. - Això ja és una altra cosa! -exclamà Einstein fent petar els dits-. Ara ja ho sé, no en tinc cap dubte! Podries endevinar les edats de les tres filles fent servir només la lògica? El bloc de Imma\nUs faig arribar la pàgina web de Rat Parellada dedicada a les Efemèrides Astronòmiques del mes actual i de la resta de l'any 2009.\nEnllaçat amb la web anterior també ens proposa fer un Racó d'Astronomia, interessant si el que volem és que els alumnes aprenguin a mirar el cel.\nUn bon recurs per a treballar a l'escola. Publicado el febrer 27, 2009 a las 4:30pm Una pista per l'enigma\nAquest enigma pas a pas i amb lògica es pot anar resolent.\nProveu quines són les possibles convinacions que donen 36 (les edats de les germanes multiplicades, per exemple: 9x4x1, no n'hi ha gaires.\nLlavors un cop mirant-les perquè en Enstein encara no sap quin és l'edat de la germana gran que coincideix amb el número de la casa?\nÀnimeu-vos a pensar una mica i a provar-ho amb llapis i paper. Publicado el gener 22, 2009 a las 12:30am La millora de la convivència\nEs tracta de tres conferències en les quals des de la sanitat, salut mental i escola es debatrà com millorar la convivència a les escoles, entre els alumnes.\nEs farà des d'un punt de vista multidisciplinar i s'incidirà força en la violència entre iguals que a la majoria de les escoles, en un moment o altre s'ha donat, sovint amb la incomprensió dels pares i la manca de recursos dels professionals.\nA aquesta adreça trobareu la informació: CPR Baix LLobregat… Continuar Publicado el gener 18, 2009 a las 7:00pm Afegiu una entrada al vostre bloc\nVeure tots Comentari (6 comentaris) Fa falta ser membre de Espurna per afegir comentaris!\nA las 8:55pm del abril 22, 2010, andrea contino dijo... Hola Imma, et deixo la informació de les properes presentacions-tallers de DOCUMENTA.\nAndrea Contino A las 9:51pm del gener 1, 2010, Imma dijo... Hola Ferran,\nAixò dels problemees de la pàgina va ser fa temps. Ja es va resoldre.\nSi que procuraré venir a les jornades. Em penso això de la proposta i et dic alguna cosa.\nGràcies. Imma A las 9:32pm del gener 1, 2010, Ferran dijo... Hola Imma,\nVindràs a la Jornada del febrer a terres tarragonines?\nEstem recollint propostes si en tens alguna ens la pots fer arribar per poder-la donar a conèixer en el marc de la Jornada.\nNo entenc els problemes que comentes de personalització de la pàgina, perquè de tant en tant la gent de Ning fa canvis a la plataforma.\nFerran A las 6:05pm del gener 24, 2009, Imma dijo... Hola de nou Ferran, vull afegir el widget a la meva àrea però no tinc l'espai central per afegir els widgets que mostra el videotutorial. Si l'afageixo per URL des de l'espai d'aplicacions necessito un codi Xml oi?\nGràcies. Imma A las 10:09pm del gener 21, 2009, Ferran dijo... Hola Imma,\nJa he revisat l'activitat que indiques en el fòrum del curs. He vist que el Maurici et va contestar i també trobaras revisada l'entrega que has\nFerran A las 2:26pm del gener 19, 2009, Ferran dijo... Hola Imma,\n!! Quina canya que portes !!!\nFelicitats per l'empenta i l'engrescament que ens has encomanat.\nEns enviaràs la solució a l'enigma ?? És evident que si a Einstein li va costar imaginat a mi !!!\nPoc a poc anem arrencant la xarxa docent. per a la majoria de nosaltres és una novetat que haurem d'aprendre poc a poc a emprar-la, a saber treballar des d'una xarxa docent.\nJustament el portal de primària Kitxalla ha endegat aquest curs, i per això, les aportacions dels mestres i de les mestres de primària són molt importants per l'equip del projecte.\nEspero que ens trobarem per la xarxa o pel Klaustre.


«Dedicar-se plenament a l’altre» - Arquebisbat de Barcelona\n«Dedicar-se plenament a l’altre»\nMn. Jesús M. Silva Castignani dona el tret de sortida a les sessions quaresmals de la Concepció\n10 març, 2020 -\nLa Basílica de la Puríssima Concepció acull el Cicle de Conferències Quaresmals que han començat dissabte 7 de març amb “Te amarás a ti mismo como Dios te ama”, claus per un festeig d’èxit, amb el sacerdot Jesús M. Silva Castignani.\nLes claus per un festeig d’èxit\nEl sacerdot Jesús M. Silva Castignani va parlar sobre els dos punts més importants en una relació: conèixer a l’altre i la constant comunicació entre els dos. Va ressaltar la importància de la metacomunicació, ja que és “molt important que les parelles parlin sobre quin tipus de comunicació tenen i volen tenir”. Segons va afegir, en aquest procés, “l’escolta i assegurar-se que l’altre entén és crucial”. Durant aquest temps de conversa és important “dedicar-se plenament a l’altre i prioritzar-lo”.\nCastignani va donar consells sobre quan és millor que una relació es converteixi en un matrimoni. Durant la primera fase, que ell va anomenar “Enamorament”, “és el pitjor moment per casar-se, s’ha d’esperar que la relació maduri per veure la fortalesa d’aquesta”.\nEl segon punt a tenir en compte és el dels “Principis irrenunciables”. En aquest si valors primordials no coincideix en els dos membres de la parella, aquesta podria ser incompatible. Els “Idiomes de l’amor” fa referència al llenguatge que utilitza cadascun dels dos per demostrar el seu amor. La quarta lletra fa referència a les “Crisis no resoltes i ferides emocionals”, parla sobre relacionar-se des de la carència i com afecta els dos. Finalment, la culminació de la relació és en l’últim punt: “l’Amor”.\nLa propera sessió quaresmal tindrà lloc el diumenge 15 de març a les 19 h “Nacer y dejarse amar”, amb el P. Vito D’amato, franciscà. I la última serà el diumenge 22 també a les 19 h: “La vida como obra de arte” amb el P. Jean Paul Hernández, SJ.


L’Audiència espanyola decideix avui si allibera Sànchez i Cuixart | VilaWeb\nL’Audiència espanyola decideix avui si allibera Sànchez i Cuixart\nCinc magistrats estudiaran els recursos d'apel·lació · La fiscalia argumentarà contra l'alliberament\nL’Audiència espanyola ha de decidir avui si allibera provisionalment els presidents de l’ANC i d’Òmnium Cultural, Jordi Sànchez i Jordi Cuixart. La jutgessa Carmen Lamela va empresonar-los el 16 d’octubre per un presumpte delicte de sedició arran de les concentracions pacífiques del 20 i del 21 de setembre motivades pel cop d’estat contra la Generalitat.\nCinc magistrats estudiaran els recursos d’apel·lació de les seves defenses a partir de les deu del matí. També assistiran a la vista un representant de la fiscalia espanyola, que defensarà que Sànchez i Cuixart han de continuar empresonats a Soto del Real perquè ‘continuen fent crides a la mobilització social per a aconseguir la desconnexió forçosa de Catalunya’. A més, reiteren que eren conscients que feien actuacions al marge de les vies legals i que impedien l’aplicació de l’ordenament jurídic, i sostenen que volien impedir els escorcolls de la Guàrdia Civil.\nPer una altra banda, la defensa de Cuixart ha aportat material videogràfic que demostra que no es va impedir l’actuació de la Guàrdia Civil al Departament d’Economia el 20 de setembre. En aquests vídeos, es pot veure com Cuixart fa una crida a la mobilització pacífica i al respecte pels cossos policíacs i a l’aïllament dels violents. Els advocats de Sànchez també defensen arguments similars, al·leguen que la jutgessa no era competent i rebutgen els suposats riscs de fuga, reiteració delictiva i destrucció de proves que li imputaven per a ordenar l’empresonament incondicional.


13 setembre, 2018 /in Notícies /by claret\nBenvinguts i benvingudes al nou curs Ja hem iniciat el curs. Un curs ple de reptes i de projectes. Junts construirem, investigarem, aprendrem i compartirem noves il·lusions. […]\n1 juliol, 2018 /in Notícies /by claret\nCasal d’estiu Claret, del 25 de juny al 27 de juliol. Aquest any serà sobre una escola de màgia i bruixeria. Cada setmana els nens i nenes gaudiran d’una trepidant aventura. Mitjançant jocs de lògica, d’observació i experimentacions, adquiriran pistes i habilitats per poder resoldre tots els problemes que puguin aparèixer durant la seva aventura. […]\n22 juny, 2018 /in Notícies /by claret\nAquesta setmana ha estat l’última d’aquest curs. La vam començar amb el festival de Primària, on els nens i les nenes van tocar diferents instruments, van ballar i cantar cançons que evocaven l’Àfrica. Un espectacle ple de color i ritme. Tant els pares com la resta de familiars i amics van gaudir de la feina […]\n19 juny, 2018 /in Notícies /by claret\nEl divendres 8 de juny es va celebrar l’acte de Graduació dels nostres alumnes de 4t d’ESO. Va ser un acte molt emotiu on alumnes, famílies i professors van partícipar de manera activa en el comiat del que fins ara ha estat el seu col·legi. Desitgem que tingueu molta sort!


Fa només un mes començàvem a sortir al carrer a passejar i fer esport en unes franges determinades del dia. Veníem d’un confinament estricte i l’anunci s’havia fet per sorpresa només una setmana abans. Fins llavors les imatges esportives que ens mostraven els grans mitjans de comunicació, que no eren d’arxiu, ens informaven com, principalment els futbolistes, s’entrenaven en els seus gimnasos a casa. També es feien ressò de la resta d’esports, per mostrar-nos com s’espavilaven per simular de les maneres més enginyoses el seu espai habitual. En aquestes darreres setmanes però hem viscut el dia a dia de com els equips de les grans lligues de futbol retornaven als entrenaments. Primer en solitari i la polèmica dels test preceptius, després com començaven els rondos per arribar ja a la pràctica en grup. Les dates del retorn de les competicions també les coneixem gairebé a la perfecció, això sí de les lligues europees de futbol i alguna de bàsquet com l’ACB i la NBA. Fins i tot ara es parla de l’assistència controlada als estadis per evitar el drama de jugar sense públic. Però i la resta dels esports? I sobretot que ha passat amb l’esport base?\nEl veritable drama esportiu és el que succeeix amb milers de clubs i milers i milers de jugadors federats de totes les edats que s’han quedat sense poder ni trobar-se encara fora de l’entorn online. Per una banda a nivell estructural poder conèixer com podran recuperar-se del sotrac que ha representat el deixar d’ingressar quotes en molts casos per afrontar les despeses ineludibles. I per l’altra com afectarà a la seva funció social el fet d’haver-se donat per finalitzades les competicions per ja mirar de preparar la propera temporada. Un retorn passat l’estiu ple d’incerteses, especialment pels esports col·lectius, no ja per la reducció de l’aforament de públic previst a les instal·lacions sinó per l’obligatorietat de la distància de seguretat física que afecta a la seva essència. Són incògnites que haurien de ser notícia.


Es Puntet participa a la diada infantil de es Pla de na Tesa\n- de novembre 17, 2019\nAquest dissabte diferents grups del puntet han participat a la diada infantil que organitzava l'ajuntament de Marratxí a la plaça de l'església del Pla de na Tesa. A la diada hi trobarem diferents activitats com castells inflables, pinta cares, música, jocs..., i cada infant va poder fer allò que més l'interessava. Ha estat un matí diferent, en el que ens ho hem passat molt bé fent coses amb el poble. La gran pregunta és... que ens tindran els nostres monitors preparat per dissabte que ve? Aviat ens tornem a veure amb moltes ganes i il·lusió.


Viatge a Itàlia - 2019\nEscrit per Alumnat de 4t | |\nVIATGE A ITÀLIA · 4t d'ESO · 12-17 de març de 2019\nEl dimarts 12 de març tots els alumnes de 4t d'eso vam començar el nostre viatge de fi d'etapa cap a Itàlia! Ens vam reunir a les cinc del matí a l'institut i vam anar amb autocar cap a l'Aeroport del Prat, on vam agafar un vol fins a Roma. Allà hi vam arribar sobre el migdia i ens vam traslladar amb autocar fins al nostre hotel. Un cop ens vam haver instal•lat, vam dinar i a la tarda vam visitar plaçes tan emblemàtiques com són la Piazza di Spagna i la Piazza del Poppolo. Finalment, a la nit, vam anar a sopar i després vam fer un passeig nocturn fins al Colisseu (Carla Miguel).\nEren les 8:30 del matí. El sol es deixava veure amb els primers raigs de llum en la fosca matinada. Vaig vestir-me amb força mandra i, tot seguit, vaig anar al menjador per esmorzar. A mitges amb el croissant i el tallat, vaig reunir-me amb tots els meus companys i professors a l'estació de tren. Ens disposavem a veure l'imponent Colosseu de Roma. És difícil expressar amb paraules la impressió que vam sentir en trobar-nos en mig d'una de les set meravelles del món modern. Les seves runes, la seva història, la complexitat arquitectònica amb què es va construïr... En fi, tot un plaer visual. Amb ganes de més, vam recórrer el Fòrum i la Piazza Venècia. Més cap al tard, després d'haver menjat en una de les típiques pizzeries del centre històric, el cel es començà a enfosquir. Tot i així, ens vam reunir a la Piazza Navona i, seguidament, ens vam topar amb una contundent pluja. De sobte, una onada de "mercantils" se'ns van atansar venent-nos paraigües i roba d'aixopluc... Així que no vaig tenir més remei que comprar-ne un. Cap al vespre, la pluja ja s'havia esvaït del tot. Afortunadament, vam poder sopar uns deliciosos macarrons amb tomàquet en un restaurant per estudiants. Finalment, vam tractar d'animar la nit en un dels bars prop de l'estació Termini. La música i l'ambient no s'adequaven a allò que els alumnes buscàvem , així que no hi vam estar massa estona. Així doncs, ens vam dirigir cap a l'hotel, amb les cames adolorides. Malgrat tot, havia valgut la pena. Encara ens quedava molt viatge per endavant (Dani Navas).\nDijous 14 va ser el nostre tercer dia a Itàlia i, igual que els darrers dies, el vam aprofitar al màxim. Vam aixecar-nos aviat per a, com he dit, no perdre temps i encaminar-nos quan abans possible a la ciutat del Vaticà. Vam arribar-hi amb metro, un transport ràpid i econòmic (ja es va notar prou amb la quantitat de gent que hi havia). Vam baixar a la parada indicada i, després de 15 minuts aproximadament caminant, vam arribar al Vaticà. La primera part del matí ens vam dividir en dos grups per a fer més amenes les explicacions i més còmodes per a tothom. S'ha de dir que a mi no m'encanta visitar museus, però reconec que aquest em va impressionar. Era ple d'escultures que per a mi eren perfectes, construïdes milimètricament i amb tots els detalls que necessita una estàtua per a apropar-se el màxim a la realitat. També vam visitar la Capella Sixtina i la Basílica. Igual que els museus, l'art i, en especial, les pintures, no són res que m'obsessionin; però davant aquelles parets plenes de colors i dibuixos de tota mena, vaig quedar meravellada. Sincerament, vaig sentir-me petita davant tot aquell repertori de pintures amb moltíssims significats, i totes aquelles figures perfectament dibuixades i\nDesprés de la visita guiada vam reunir-nos els dos grups i vam tenir temps lliure per anar a dinar. Suposo que ja ho sabeu, i també suposo que ho ha explicat altra gent en altres dies, però és necessari recalcar la pasta que ofereixen en qualsevol restaurant, és boníssima!\nDesprés de l'hora i mitja lliure vam reunir-nos tots en una mena de passeig bastant transitat, cosa totalment comprensible ja que és molt bonic i les vistes al fons del Vaticà aporten encara més bellesa al paisatge.\nEls professors van col·locar-nos (als que volíem jugar) en una fila que ocupava tota l'amplada del passeig, i vam fer carreres "a caballito". S'ha de dir que hi ha gent que no va sortir il·lesa, però en tot cas no va ser res greu i totes les rialles i riures ho van compensar.\nA la tarda vam passejar fins arribar a l'hotel, passant per llocs molt bonics i pel centre (Piazza Navona, Panteó, Fontana di Trevi...) i com cada dia, tenint una estoneta lliure.\nVam dutxar-nos i vam anar a sopar al restaurant que era a 10 minuts de l'hotel, tot i que la passejada es fes molt més curta del que era. Després de sopar vam anar a passejar per la ciutat per veure altre cop la Fontana di Trevi però ara il·luminada i al voltant de les dotze vam tornar a l'hotel; necessitàvem descansar, l'endemà ens esperaven molts més llocs i moltes més esperiències! (Maria Muñoz).\nEl divendres 15, vam traslladar-nos des de Roma fins a Florència. Vam esmorzar i alguns professors havien anat a còrrer molt de matí. Vam deixar l'hotel Siracusa. Vam fer una parada a Siena, una ciutat que d'entrada pot semblar el típic poble de la Toscana, petit i acollidor, però a mesura que et vas apropant al centre, t'adones que és força gran. Vam arribar a la "Piazza del Campo", i vam veure l'immens Duomo de Siena, dedicat a Sta Assumpció. Ens van explicar que un cop cada any, es feia una celebració en la plaça, que consistia en emplenar-la de sorra i posar una sèrie d'obstacles, per tal que més tard cada barri de la ciutat presentés un cavall amb el seu genet, i fessin una cursa. El que guanyava tenia el dret a anar clamant amb el cavall guanyador a tots els barris "Palio!" que voldria dir "foteu-vos". Com que aquesta cursa és molt important, tant el cavall com el seu genet tenien guardaespatlles perquè els altres competidors tendien a fer trampes i enverinar-los. Vam dinar allà i després vam ballar el "swish swish" a la plaça.\nVam tornar als autobusos i ens vam dirigir cap a Florència. Ens vam instal·lar a l'hotel Basilea, molt millor que l'anterior, i vam anar al restaurant a sopar, a uns 20 minuts caminant d'on ens allotjaven. Al tornar, volíem anar a una zona de pubs i bars, però com que estava plena a vessar i hi havia molt universitari, vam decidir tornar a l'hotel a dormir (Jordi Baró).\nEl dia 16 ja estàvem completament instal·lats a Florència, així que vam dedicar tot el dia a visitar la ciutat. Ens vam despertar sobre les 8 de matí, com de costum, per tal de que a les 9 estiguéssim llestos per anar a fer una mica de turisme. Vam començar anant al mirador Piazzale Michelangelo des del qual és tenia una vista panoràmica de tota la ciutat. Tot seguit vam anar a visitar el Ponte Vecchio, el pont més emblemàtic de la ciutat. A continuació vam fer un recorregut des del pont fins al Duomo passant per la Galeria degli Uffizi i el Palazzo Vecchio, realment eren mol bonics i impressionants. Un cop arribats al Duomo el vam observar una mica per fora i els professors ens van donar temps lliure per a que poguéssim anar a dinar, passejar tranquil·lament per la ciutat, comprar alguna cosa... Quan ja havíem recarregat les piles, per la tarda, vam anar amb una plaça a realitzar algunes de les proves del famós Quizz Montsuar i tot seguit vam visitar un mercat que hi havia allí al costat fins que vam anar a l’hotel, ja que ens havíem de preparar perquè aquella nit tothom qui volgués podia anar a la Disco (Isaac Ramirez).\nL’últim dia ens vam despertar amb un nus a la panxa, ja que era el dia que posaria fi a la nostra ruta. Cadascú va fer-se la seva maleta i després d’haver esmorzat vam anar amb autocar fins a Lucca: un petit poble acollidor, que ens va mostrar els seus encants mentre pasejàvem pels seus carrers plens d’història. Començant per la Piazza de St. Pietro, i vam caminar fins trovar-nos Il duomo, una catedral que tot i ja haver-la vist a Siena i a Florència, ens va sorprendre de nou. Vam continuar fins contemplar les dues torres de Lucca: la torre Guinigi; famosa pels arbres que habiten al seu capdamunt, i la torre del rellotge, que es pot reconèixer pel rellotge que hi ha just abans del seu teulat. Finalment, vam acabar la visita a Lucca, a la plaça de l’amfiteatre.\nQuan tots els viatgers montsuarins, vam estar dinats, vam empendre el nostre camí fins a Pisa, on la piazza di miraculi ens va deixar bocabadats, sobretot quan vam contemplar la famosa torre inclinada (Gal·la Daviu)\nDarrera actualització (dimecres, 20 de març de 2019 17:24)


Tarragona aposta per millorar la recollida selectiva i el control d’abocadors il·legal\nEl conseller de Neteja Pública de Tarragona, Jordi Fortuny, ha explicat les actuacions del consistori | Ajuntament de Tarragona (Manel Granell)\nTarragona aposta per millorar la recollida selectiva i el control d’abocadors il·legals\nEl tancament de contenidors, el reforç de personal i una neteja intensiva a l’estiu, els punts forts\nper Arnau Borràs 05/08/2021 17:04h\nL'Ajuntament de Tarragona continua la seva aposta per millorar la recollida selectiva i el control d'abocadors il·legals a la ciutat. Des del consistori s'estan duent a terme un seguit d'accions per tal de millor aquest àmbit. Entre elles, s'hi troben el tancament de contenidors, el reforç de personal i una neteja intensiva durant els mesos d'estiu. Així ho ha reivindicat el conseller de Neteja Pública de l'Ajuntament de Tarragona, Jordi Fortuny.\n«L’Ajuntament de Tarragona està treballant de manera intensiva des dels darrers 3 anys per afavorir la neteja de la ciutat en els diversos àmbits», ha explicat Fortuny. En aquest sentit, el conseller tarragoní ha remarcat dos àmbits d'actuació destacats, com són «a recollida selectiva i la reducció dràstica dels abocadors il·legals».\nA més, ha recordat que el consistori ho ha fet compaginant «importants campanyes de conscienciació amb un treball més exhaustiu». I amb l'objectiu de mantenir «el plantejament de ser una ciutat molt més sostenible i neta ara i en el futur».\nUn dels principals reptes que persegueix l'àrea que dirigeix Fortuny ha estat aconseguir augmentar la recollida selectiva dels residus. Tot i remarcar que les dades són insuficients i que cal millorar-les, el 33,51% dels residus s'inclouen en la selectiva, mentre que el 67% restant s'estan enviant a la incineració. En aquest sentit, es vol continuar treballant per reduir el consum de matèries primeres i els grans abocadors i afavorir la reutilització de materials i la sostenibilitat ambiental.\nPer tal d’incrementar la recollida de selectiva i fer front a les demandes d’una ciutat més neta i sostenible en el futur, l’àrea de Neteja Pública duu a terme diverses accions. Les principals són les mesures per acabar amb els abocadors il·legals, el tancament de contenidors i intervenció a grans generadors. I també l'increment de la informació (agents cívics i inspectors) i el servei de reforç estacional de cara a l'estiu.\nTot i això, Jordi Fortuny ha assegurat que «la feina cal continuar fent-la de manera intensiva». I fer-ho, ha dit, amb un objectiu molt clar que és el de canviar la manera de relacionar-nos amb els residus que produïm nosaltres mateixos». Segons Fortuny aquesta és la clau, sumada a una sèrie d’accions que ja s’han engegat, però que en molts casos comporten, a més, uns canvis d’hàbits en el dia a dia.\nTres denúncies i dues identificacions en un dispositiu de control al Pont del Diable\nLa iniciativa pionera que es fa a Tarragona amb la vacuna de la Covid


B&B Triskele Trapani Itàlia - Ofertes d'hotels amb els MILLORS DESCOMPTES EN LÍNIA\nVia Mazzasita N.64, Rilievo, Trapani, Itàlia - Veure al mapa\nAl visitar Luogo Grande, vosté es sentirà com a casa a B&B Triskele, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl B&B Triskele, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, plat de dutxa, aparell de televisió, assecador de cabell, cinema dins de les instal•lacions per tal de relaxar-vos després d'un cansat dia. L'hotel ofereix instal.lacions fantàstiques, incloses jardí, pistes de tennis, per ajudar-vos a relaxar després d'un carregat dia a la ciutat. Sigui quin sigui el motiu del seu viatge, B&B Triskele és una selecció idònia per a la vostra estada a Luogo Grande.\nTots els tipus de viatgers (104) Parelles (49) Viatgers en solitari (1) Famílies amb infants petits (19) Famílies amb infants grans (21) Grups (14)


Club Saratoga: Pacifistes?\nEl Club i molta gent comença a mosquejar-se que cada cop més en les determinades manifestacions anomenades “pacifistes” o “antifeixistes” es registrin incidents. Ahir dissabte el club ho va poder comprovar en l’estada a Barcelona. Vam poder veure manifestants que anaven molt ben preparats, no volem pas dir que anaven ben abrigats pel fred que feia, no, ens referim a que ja portaven estris per buscar brega. Si no, no s’entén que portessin valles. Sí, el que llegiu, valles !!! No contents amb això, es dedicaven a pintar parets, aparadors, destrossar mobiliari urbà i a cremar contenidors. Això és el pacifisme? Pacifisme de què? Quin mal exemple !!! És ser pacifista pintar amb spray parets o aparadors?\nCom sabeu, la manifestació era convocada per la mort a Madrid fa una setmana, d’un jove a mans d’un grup ultradretà.\nEls incidents més greus van passar a la conselleria d’interior a la Via Laietana on els manifestants van llançar de tot. Veieu el video.\nSegons hem pogut comptar, no hi havia més d’un miler de manifestants. Pocs, la veritat. Però, déu n’hi do la destrossa que han fet per ser pacifistes. Bé és cert que molts dels que han anat a la manifestació no han causat incidents i que possiblement més d'un ha rebut algun cop de porra mal orientat dels Mossos. Això ja ho sabem, però, què no hi havia un bon servei d’orde amb condicions fet des de la pròpia manifestació?\nQui ha d’estar preocupada ha de ser Iniciativa per Catalunya. Perquè el tipus de votant d’ICV ha estat sempre el de l’esquerra més militant, més dura. Molts votants de les darreres eleccions generals eren de l’extrema esquerra que van donar el suport a Zapatero després de l’afer de l’11 M. Normalment l’extrema esquerra no sol votar, però se sap mobilitzar quan convé.\nSi ara aquests grups apedreguen la seu d’interior governada per ICV, a qui espera tenir com a votants l'Imma Mayol, en Joan Saura i el Sr Joan Herrera? Aquesta reflexió l’hem feta avui després d’haver vist aquest espectacle dantesc. I hem coincidit: els votants d’ICV cada cop menys provenen de l'extrema esquerra. Pensem que els arriben ara els socialistes desencantats. Efectivament, gràcies a aquests socialistes molestos per la política socialista ICV es podrà mantenir. Altres socialistes, més catalanistes, comencen ja a veure un nou referent en ERC. Vol dir això que el PSC començarà a patir grans davallades a partir d’ara en eleccions generals o autonòmiques? No ho sabem, ja que poden tenir nous votants que no han votat mai. Tenim una dada important: a les autonòmiques el PSC va davallar en nombre de diputats. Veurem ara a les generals. No falta tant.\nPublicat per Club Saratoga a 1:47


Junts per Calella anuncia la incorporació de dues dones a la seva candidatura | Ràdio Calella Televisió\nJunts per Calella anuncia la incorporació de dues dones a la seva candidatura\nDues dones vinculades al món de l’educació a Calella formaran part de la candidatura de Montserrat Candini a les eleccions municipals del maig. La seva incorporació es confirma en la vigília del Dia Internacional de la Dona. Són Maria Araceli Santarén, activista i defensora dels drets LGTBI, i Laura Pagès, cap d’estudis de l’Escola El Far i membre de la junta directiva del CB Calella.\nMaria Araceli Santarén estudia el grau d’Història de l’Art i ho combina amb la coordinació de l’educació no formal de l’Escola Pia. La candidatura de Junts per Calella la presenta com una activista i defensora dels drets LGTBI i, en aquest sentit, recull les seves paraules en la línia de treballar per a la igualtat de drets i oportunitats entre tots els éssers humans. “No es tracta de tenir dret a ser iguals, sinó de tenir igual dret a ser diferents”, ha manifestat.\nDe la seva banda, Laura Pagès s’incorpora a la la llista encapçalada per Montserrat Candini posant en valor el treball que s’ha fet aquests últims anys a favor de l’esport i els valors que representa. Pagès, a banda de formar part de l’equip de professors de l’Escola El Far, és també membre de la junta directiva del CB Calella.\nSegüent Realitzaran un mural artístic que combinarà escultura i pintura per revitalitzar el comerç del carrer Església\nAnterior Els sindicats COS i USTEC-STEs criden a la mobilització pel 8M\n09/03/2019 a les 18:01\nEl que ha de fer la Candini si li queda vergonya es marxar de Calella


SANT JORDI 2019 – Escola Can Fabra\n4 de maig de 2019 /Biblioteca, Nascuts 2013, Nascuts2006, Nascuts2007, Nascuts2008, Nascuts2009, Nascuts2010, Nascuts2011, Nascuts2012, Nascuts2013, Nascuts2014, Nascuts2015, Notícies, Sant Jordi, Sortides i Festes/ENTRADES\nHi ha qui diu que Neil Armstrong no va arribar pas a la Lluna fa 50 anys. Això sí, ningú discuteix que la nostra estimada Bruixa Fabreta sí que hi va arribar! I és per això que aquest any hem decidit celebrar un Sant Jordi ben llunàtic!\nVISITA BIBLIO LLUNA\nTot just tornar de vacances vam descobrir que la biblioteca s’havia transformat en fabulosos escenaris espacials i lunars. Va ser d’allò més màgic poder visitar-la aquell mateix dia! Aquí en teniu un vídeo-resum:\nAVIS I ÀVIES CONTACONTES\nA mig matí vam poder gaudir dels contes que ens van explicar els avis i les àvies de l’escola. Quins i quines artistes! Ens ho vam passar d’allò més bé! Aquí en teniu un vídeo-resum:\nI a la tarda, com cada any, el pati es va omplir de personatges ben coneguts que van signar-nos els llibres que ens havíem intercanviat. Una tarda preciosa! No us en perdeu el vídeo-resum:\nEn definitiva, va ser un Sant Jordi inoblidable! Només ens queda dir… gràcies a tothom que va fer possible aquesta meravellosa diada!


Cézanne i la Sainte-Victoire - La Valira\nCézanne i la Sainte-Victoire\n“Tota la pintura moderna està sota el barret que Cézanne porta per pintar a l’aire lliure”, proclamava Picasso, mentre que Matisse no s’estava de dir: “Cézanne és el pare de tots nosaltres”. Els grans de l’art perfeccionen una tradició o inicien una moda. Cézanne va fer les dues coses.\nPaul Cézanne va néixer a Ais de Provença el 1839. Company d’Émile Zola al col·legi Bourbon, uns anys més tard aquest l’incità a traslladar-se a París, on arribà el 1861. Es matricula a l’Académie Suisse i coneix Pissarro i el grup dels impressionistes que es reunien al Café Guerbois: Degas, Monet, Renoir, Sisley i Manet. Al Louvre descobreix Caravaggio, Velázquez i admira Delacroix. La seva trajectòria artística va ser molt àrdua. No va aprovar l’ingrés a l’Escola de Belles Arts i les seves obres van ser rebutjades reiteradament a l’oficial París Salon. Finalment, va exposar al Salon des Refusés, el 1863.\nDesprés d’un estada, aconsellada per Pissarro, a la seva Provença natal, retorna a París el 1888 on coneix Van Gogh, Flaubert i Gauguin. Per cert, Claude Monet opinava que “Cézanne és el Flaubert de la pintura”. No és fins al 1895 que el mític marxant Ambroise Vollard l’acull a la seva galeria i el dóna a conèixer. Finalment, amb l’exposició al Saló de Tardor del 1904 es pot dir que ha triomfat. Però ell es reclou de nou a Provença on, afectat per un llamp mentre pintava a l’aire lliure, mor el 1906.\nQuin era l’escenari polític en el que tenien lloc les recerques pictòriques de Cézanne?. El 1864 Napoleó III concedeix el dret de vaga, consolida el domini a Algèria, conquereix el Senegal i Somàlia i penetra a Indoxina. És el moment de la transcendental transformació de París realitzada per Haussman –prefecte del 1853 al 1869–, amb la demolició dels vells barris i l’apertura de les grans avingudes i boulevards. I també de la Guerra franco-prussiana de 1870, amb la derrota de França i la pèrdua de l’Alsàcia i part de la Lorena, el que obre la porta a la proclamació de la III República i, l’any següent, a la Comuna de París i a la cruel repressió que se’n derivà.\nCézanne va jugar un rol decisiu en l’evolució de l’art pictòric. Va ser l’enllaç entre l’impressionisme i el cubisme: un pas fonamental a principis del segle XX en la implosió de la pintura contemporània. Igual que Zola amb el realisme literari, Cézanne pinta el món tal com se li presenta davant els ulls, sense idealitzacions ni afectació d’estil. Persegueix tossudament la simplificació de les formes fins a la seva essència geomètrica: «Tot en la natura es modela segons l’esfera, el con i el cilindre. Cal aprendre a pintar sobre la base d’aquestes figures simples, després es podrà fer el que es vulgui».\nCézanne volia ‘solidificar l’impressionisme’, trobar l’equilibri entre ‘la sensació’ i l’ordre constructiu. Volia trencar l’anècdota i aportar a la pintura valor absolut. Deia: «El desafiament és atorgar propietats constructives a la pinzellada impressionista, fer d’ella la unitat mínima sobre la que edificar una sòlida estructura per al quadre». I afegia: «El meu objectiu és vivificar Poussin al contacte amb la natura».\nLa pintura per a ell no és només la reproducció de la realitat sinó una operació mental. És així que, aprofundint en l’arquitectura interior de les composicions, va més enllà i treballa la doble perspectiva: a partir d’un eix, l’espai es dobla sobre sí mateix, com juxtaposant dues vistes diferents de l’objecte. Aquestes recerques pots-impressionistes van fer germinar el cubisme de Picasso i Braque.\n‘Els jugadors de cartes’, ‘Les grans banyistes’, ‘Vista d’Auvers’, etc, han esdevingut obres de culte i, molt especialment, les nombrosíssimes versions de ‘La muntanya de Sainte-Victoire’, amb la qual el pintor va mantenir una comunió íntima. Al llarg de la seva vida va cercar sense descans, obsessivament, la interpretació dels seus misteris. Aquesta viva connexió amb una muntanya es dona a certs indrets del món: els grecs amb l’Olimp, els sicilians amb l’Etna, els tanzans amb el Kilimanjaro, els japonesos amb el Fuji i, molt més a prop, els andorrans amb el Comapedrosa i els urgellencs amb el Cadí.\nQuè tenen algunes muntanyes que inspiren tan intensos sentiments? Té a veure aquesta devoció amb el panteisme dels nostres ancestres més llunyans?


Greenpeace denuncia la contaminació del mitjà marí | Consumer\nGreenpeace denuncia la contaminació del mitjà marí\nL'organització ecologista assegura que 6,4 milions de tones d'escombraries acaben al mar cada any.\nEl major problema ho constitueix les escombraries flotants, assegura Greenpeace, que està constituïda en un 90% per residus plàstics. Destaquen els plàstics tous, com a bosses de plàstic. Un 70% d’aquestes escombraries acaba en els fons marins, i el Programa de Medi ambient de Nacions Unides ha estimat que 13.000 peces de plàstic contaminen cada quilòmetre quadrat de mar.\nEls estudis realitzats han permtido descobrir que el 98% dels fulmares del mar del Nord tenen restes de plàstic en els seus estómacs. Greenpeace denuncia que els impactes no només són ecològics, sinó que també repercuteixen a la salut humana. Juan López d’Uralde, director de Greenpeace a Espanya, assegura que el problema és tal que «els mars i les seves criatures s’ofeguen en plàstics».\ncontaminació escombraries Greenpeace-ca mar-ca plástico-ca


Semega promou el genotipatge de més de 6.000 vedelles en els últims quatre anys a les comarques gironines La República\nACN Girona.-Els Serveis de Millora i Expansió Ramadera i Genètica Aplicada (Semega) de la Diputació de Girona han promogut el genotipatge de 6.066 vedelles en els últims quatre anys. Ho […]\nACN Girona.-Els Serveis de Millora i Expansió Ramadera i Genètica Aplicada (Semega) de la Diputació de Girona han promogut el genotipatge de 6.066 vedelles en els últims quatre anys. Ho han fet principalment en granges de les comarques gironines –subvencionades per Semega i l’Associació de Frisona de Girona (AFRIGI)-, tot i que també hi ha participat alguna explotació de la demarcació de Barcelona. Aquestes actuacions que permeten que els ramaders puguin optimitzar la gestió de la recria i la genètica de les explotacions han estat possibles gràcies al Pla d’Incentivació del Genotipatge.\nEl pla es va posar en marxa l’any 2017 i l’impulsen conjuntament Semega, amb una aportació des de llavors de 85.995 euros, i AFRIGI, que hi ha aportat 30.405 euros en aquests quatre anys. L’ajut, principalment adreçat a granges petites i mitjanes, s’ha aplicat en forma de copagament i ha permès que els ramaders puguin disposar per menys de la meitat del preu d’una prova que té un cost real de 30 euros. En aquest sentit, Semega subvenciona 15 euros i AFRIGI, cinc. El genotipatge és una tècnica que, basant-se en mostres de cartílags, sang o pèl d’una vedella acabada de néixer, permet incrementar entre un 33 % i un 75 % la fiabilitat de les futures característiques productives, morfològiques i de caràcters secundaris (fertilitat, longevitat, facilitat de part, resistència a la mastitis i diverses malalties) de les vedelles. Això facilita que els ramaders “optimitzin” la gestió de les seves explotacions. Els requisits per participar en aquest programa són que els animals tinguin menys de 24 mesos i estiguin inscrits en el ‘Llibre genealògic de la raça’ de ramaderies de les comarques gironines amb un mínim de 2.500 punts d’ICO de pedigrí en el moment de l’inici de la convocatòria, que té caràcter anual. En aquest 2020, s’han genotipat 1.558 vedelles, la majoria de les quals, en explotacions de la demarcació de Girona (1.421 en 26 granges). De la de Barcelona (Maresme i comarques limítrofs), només n’hi ha hagut 137 en cinc granges. Semega es va crear l’any 1970 amb l’objectiu de donar suport al sector ramader de la demarcació a través d’activitats d’assessorament tècnic de desenvolupament tecnològic i de formació i divulgació.


Colònia Molinou - Viquipèdia, l'enciclopèdia lliure\nLa Colònia Molinou és una antiga colònia industrial, dedicada inicialment al sector tèxtil i posteriorment a la indústria paperera, del municipi de Campdevànol, al Ripollès.\n42° 14′ N, 2° 10′ E / 42.23°N,2.17°E / 42.23; 2.17\nEl conjunt arquitectònic és format, a més de l'edifici industrial, per una església i habitatges dels treballadors amb serveis, situats paral·lelament i al costat a la carretera N-152, concretament al quilòmetre 111,3. Els habitatges són de tres plantes i presenten diferents estils, a causa de les reformes diverses que s'hi han anat fent. L'església es caracteritza pel seu alt campanar vuitavat amb coberta punxeguda. Es tracta d'una colònia de dimensions reduïdes que actualment es troba en un estat de conservació força dolent.\nLa colònia pren el nom d'un antic molí fariner, emplaçat en el mateix indret. Entre 1929 i 1930 es va substituir el molí per una fàbrica tèxtil i es van construir els habitatges. Quan va tancar la fàbrica s'hi va s'hi va instal·lar la paperera Guarro-Casas, que va arribar a tenir 160 treballadors als anys setanta-vuitanta i que va tancar a principis del 2004.\n↑ Serra, Rosa; Casals, Lluís (fotografies). Colònies Tèxtils de Catalunya. Barcelona: Angle Editorial i Caixa de Manresa, 2000. ISBN 8488811594.\n↑ 2,0 2,1 «Colònia Molinou». Consorci del Ter. [Consulta: 2 febrer 2015].\nObtingut de «https://ca.wikipedia.org/w/index.php?title=Colònia_Molinou&oldid=24558077»\nDarrera modificació: 20 ago 2020 a les 08:16\nLa pàgina va ser modificada per darrera vegada el 20 ago 2020 a les 08:16.


Genocidi al Sàhara\n• Hi ha proves abundants que el poble sahrauí ha estat víctima de tortures i desaparicions.\nEl Congrés va aprovar fa uns quants dies una resolució instant el Govern perquè "defensi una solució urgent, justa i definitiva al conflicte del Sàhara Occidental", un conflicte que fa més de 30 anys que dura davant la passivitat de la comunitat internacional. És una ocasió òptima per recordar el que va significar i continua significant la tragèdia del poble sahrauí. El territori conegut com a Sàhara Occidental va ser colònia espanyola des del repartiment del continent africà efectuat per les potències colonials europees (1884), però des que el Marroc, el 1956, va accedir a la independència ja va expressar les seves pretensions annexionistes sobre el territori administrat per Espanya. El 1975, Hassan II el va envair, coincidint amb el final del franquisme, i es va firmar l'Acord de Madrid pel qual Espanya va abandonar aquell territori. L'ONU va advertir llavors que l'Acord no va transferir la sobirania sobre el territori ni va conferir a cap dels signataris la condició de potència administradora.\nEL FRONT Polisario, creat el 1973 per aconseguir la independència del territori, va mantenir una primera resistència contra l'ocupació espanyola, i després, contra la marroquina. El novembre del 1975 les tropes de Hassan II van entrar al Sàhara i van arrasar tots els assentaments. La capital, Aaiun, va ser ocupada per 2.000 soldats marroquins que van entrar a les casernes abandonades pels espanyols i van segellar les entrades i sortides de la ciutat. Llavors va començar l'èxode i la repressió. Els familiars dels desapareguts forçosos no han tingut cap més notícia de la seva situació des del moment de la detenció, i desconeixen si són vius o han mort. El Grup de Treball sobre Desaparicions Forçades i Involuntàries de l'ONU ha expressat reiteradament la seva preocupació pels desapareguts forçosos al Sàhara Occidental. A més a més, molts detinguts sahrauís van ser sotmesos a tortura, alguns fins a la mort, als centres de detenció, com la presó d'Aaiun, coneguda com la presó negra, el centre penitenciari de la platja d'Aa- iun (antiga caserna militar espanyola), les presons secretes d'Agdaz, Kalaat Magouna i Agadir, i les casernes militars de Smara.\nEls cadàvers es feien desaparèixer en fosses comunes, sense cap identificació, i algunes d'aquestes fosses s'han localitzat a Jdairia, a l'est de la ciutat de Smara; Lamsyed, a prop de la ciutat de Tan-Tan; o a la platja de l'Aaiun, molt pròxima al centre de detenció i tortura. Hi ha informes que relaten que molts dels sahrauís segrestats van ser llançats des d'helicòpters o en- terrats vius. El Comitè de Drets Humans de l'ONU, al seu informe del 1994, expressava la seva preocupació pel manteniment de les pràctiques de tortura al Marroc, i el del 2004 va reiterar la seva preocupació "per les nombroses al.legacions de tortura i maltractaments en persones detingudes".\n.A més a més d'això, el comitè de l'ONU, al seu informe de l'any 1993 declara el següent: "Els supervivents van ser posats en llibertat després de 18 anys de detenció secreta en condicions inhumanes, completament aïllats del món exterior. Tots patien mals físics i psicològics irreversibles i se'ls continuava privant de l'assistència mèdica necessària per tractar les malalties causades pels anys de detenció". Efectivament, uns 300 sahrauís, que havien estat segrestats, van ser alliberats el 1984, el 1991 i el 1992, després de passar molts anys desapareguts en centres de detenció secrets.\nTots aquests fets s'han de situar en el context d'un poble, el sahrauí, sotmès a la dominació d'una potència estrangera, al qual s'ha impedit l'exercici del dret de lliure determinació de conformitat amb la resolució de l'ONU sobre la concessió d'independència als països i pobles colonials. Una submissió que genera, segons aquesta resolució, "una denegació dels drets humans fonamentals" als països als quals s'impedeix que l'exerceixin.\nEls fets descrits no s'han investigat ni enjudiciat al Marroc. Per tant, som davant d'un supòsit evident d'impunitat. El Marroc ha incorregut en una greu irresponsabilitat internacional en la mesura en què ha denegat de manera permanent i generalitzada el dret a la justícia de les víctimes. Un dret que genera l'obligació de constituir tribunals imparcials i independents i garantir un judici just per tal d'enjudiciar les conductes descrites.\nNINGÚ POT dubtar que el poble sahrauí ha estat víctima, entre molts altres delictes, d'un genocidi, mitjançant un assetjament generalitzat, tan greu i constant, que va provocar la fugida massiva de la població dels territoris ocupats cap als territoris limí- trofs fins a arribar a l'altíssima xifra de 120.000 refugiats. Un genocidi comès per les autoritats marroquines en el marc d'un pla polític i un designi perfectament elaborat que sempre ha pretès sotmetre absolutament la societat sahrauí, eradicar qualsevol signe de resistència i exterminar-la com a grup ètnic.\ninformació recollida a El Periódico de Catalunya: http://www.elperiodico.cat el 2 d'abril de 2007


Com pintar els murs com un professional - Electrodomèstics i electrodomèstics essencialsLlegir Més\nPrincipal Electrodomèstics i electrodomèstics essencials Com pintar els murs com un professional\nCom pintar els murs com un professional\nPintar les parets podria semblar la tasca més elemental de remodelació de cases, un projecte que els aficionats poden dur a terme tan fàcilment com professionals. Si bé la pintura interior no s’eleva al nivell de feines pesades en l’habilitat com el treball elèctric o la fontaneria, no tot el que es refereix a la pintura és força evident. Amb els anys, els pintors professionals desenvolupen determinats procediments que fan que la feina vagi més ràpida, quedi millor i acabi més neta. Amb l'adopció de mètodes de pintors professionals i trucs privilegiats, també podeu resultar un fantàstic projecte de pintura mural.\nEliminar les petites obstruccions\nEliminar un nombre limitat d’elements de la casa que no es pintaran sol ser més fàcil i ràpid que fer-ne un toc. No només això, es produeixen resultats més nets perquè tindreu línies afilades a la navalla. Amb un destornillador Phillips i de cap pla, aquests articles es poden treure d'una paret de 15 peus de 15 peus en uns 10 minuts:\nImatges, juntament amb els seus ganxos o claus penjants\nGanxos per a tovalloles o roba\nDesprés de treure les plaques, col·locar la cinta damunt dels interruptors i sortides restants per evitar que se’ls aboqui la pintura.\nCinta al voltant d'obstacles grans\nAlgunes obstruccions de la paret requereixen massa temps i esforços per eliminar i substituir més tard. O pot provocar danys a les parets retirant-les. A menys que realitzeu extenses remodelacions de tota la sala, potser us resultarà més fàcil emmascarar-les amb cinta adhesiva del pintor o pel·lícula per emmascarar:\nRecortar les finestres i portes\nEn una paret de 15 peus de 15 peus, podeu esperar acabar de modelar la corona, els basaments, una porta i una finestra aproximadament mitja hora.\nUtilitzeu pintura de màxima qualitat\nL’adquisició de pintura de baixa qualitat sembla una idea fantàstica en paper, però no tant quan es troba a la paret. Una pintura pobra requereix múltiples abrics i, tot i així, pot acabar-te pelant i xiscant. Com que les parets interiors són tan visibles, molts propietaris troben la pena comprar pintura de màxima qualitat, fins i tot quan el preu sigui més elevat.\nCompra eines de pintura a nivell professional\nRodets més grans: accelereu el 50% del temps de rodatge mitjançant marcs i fundes de corrons més amples. L'amplada més popular al mercat de consum és de 12 polzades perquè és més fàcil de manejar. Però si sou prou forts, l'ús d'un corró de 18 polzades accelerarà considerablement la pintura. Si pinteu moltes parets, valdrà la pena fer servir un corró més gran. Però només per una o dues parets, utilitzeu un corró convencional de 12 polzades.\nFilm Masking: Els pintors professionals solen utilitzar film per emmascarar plàstic per cobrir parets, sostres i finestres adjacents. L’electricitat estàtica manté aquest plàstic super prim a la superfície. Alguna pel·lícula emmascaradora arriba amb un cantó adjunt de la cinta del pintor.\nLlença de tela: La planxa de plàstic és adequada per a cobrir mobles i altres zones on no estaràs a peu, però per als peus baixos, un gotet de lona proporciona un lloc més sòlid per a suport. A més, es pot reutilitzar.\nUtilitzeu una font de llum forta\nHi ha pocs pintors professionals sense llum de treball. Brillant-los a la paret que esteu pintant, obteniu una visió clara del bé que passa la pintura. Els llums de sostre no faran la feina. Un parell de llums de treball LED, cadascun dels quals es troben en 4.000 lúmens i es troben en el centre de la vostra llar local, són una manera barata de fer brillar una llum blanca i correcta del color a la paret.\nUtilitzeu la cinta del pintor o la tècnica de tall\nFeu llargues tires de cinta de pintor llargues i ininterrompudes al llarg de la intersecció entre la paret i el sostre, la paret i les parets adjacents, i per la part superior dels basaments. Si la paret té una porta o finestra, executa la cinta al voltant de la guarnició de la porta o de la finestra.\nEls pintors professionals, però, acostumen a utilitzar el mètode de tall a mà lliure. Aquest procediment lliure de cinta requereix una mà constant i un raspall de retall.\nPinta els talls\nPinteu una gota de 4 polzades al llarg de les vores amb un raspall de 2 polzades, submergint lleugerament el pinzell a la llauna, eixugant l’excés, després pinteu-les al costat i lleugerament a la cinta del pintor.\nSi utilitzeu la tècnica de tall, també pinteu les vores cap a 4 polzades cap a dins.\nAmb qualsevol dels dos mètodes, pinteu almenys dos abrics.\nComenceu amb l'aparició tintada\nNo sempre heu d'utilitzar imprimació per pintar una paret. Això és particularment cert quan es torna a pintar una paret del mateix color, i la qualitat de pintura existent és bona. Utilitzeu sempre una imprimació de tauler de pa de secà quan la superfície estigui en paper de papeix sec. Els pintors professionals solen demanar al magatzem de pintura que tintin l’imprimació per apropar-lo al color de la paret previst que el blanc clar. D’aquesta manera es redueix el nombre de capes de color necessàries.\nRotleu la pintura\nAmb les vores seques (espereu almenys un parell d’hores), enrotlleu la part interior de la paret.\nIntroduïu el corró a la safata i tireu-ho bé rodant-lo a la safata.\nCol·loqueu el corró a la paret i pinteu-hi formes "W" amb la finalitat d'omplir petites seccions de 4 peus d'alçada per 4 peus d'ample.\nAcabeu una secció abans de passar a una secció contigua. Treballeu ràpidament per mantenir una vora humida. Assegureu-vos que sempre esteu treballant fora d'una vora humida.\nUn cop finalitzada la paret, espereu un parell d’hores com a mínim. Com més brillant és la pintura, més temps és sec. La pintura plana es pot preparar per tornar-la a pintar en una hora com a mínim en condicions seques i càlides.\nPinta una segona vegada.\nNeteja com un professional\nNetegeu el pinzell amb aigua tèbia i una pinta de pintura, sempre que utilitzeu pintura interior acrílic-làtex.\nElimineu les gotes i deixeu que s’assequin a l’aire sobre una tanca a l’exterior. Escalfeu les fulles de plàstic i llenceu-les.\nEspereu fins l’endemà que tregui la cinta del pintor. Estireu recte per tallar la pintura i creeu una línia.\nArticle AnteriorTipus bàsics de talls de poda vegetal\nArticle SegüentLinòleum per a sòls del soterrani\nRonnie Comeau / Stocksy United Pintar les parets podria semblar la tasca més elemental de remodelació de cases, un projecte que els aficionats poden dur a terme tan fàcilment com professionals. Si bé la pintura interior no s’eleva al nivell de feines pesades en l’habilitat com el treball elèctric o la fontaneria, no tot el que es refereix a la pintura és força evident. Amb els a © Copyright 2019